\ue50a作者:　上传者:tomacc　日期:16-10-21　\ue50b(三)、课内文言文阅读(15分)　咏雪　谢太傅寒雪日内集,与儿女讲论文义。俄而雪骤,公欣然曰:“白雪纷纷何所似?”兄子胡儿曰:“撒盐空中差可拟。”兄女曰:“未若柳絮因风起。”公大笑乐。即公大兄无奕女,左将军王凝之妻也。　陈太丘与友期　陈太丘与友期行,期日中,过中不至,太丘舍去。去后乃至。　元方时年七岁,门外戏。客问元方:“尊君在不?”答曰:“待君久不至,已去。”友人便怒曰:“非人哉!与人期行,相委而去。”元方曰:“君与家君期日中,日中不至,则是无信;对子骂父,则是无礼。”　友人惭,下车引之。